Video: ‘Stom monnike’ sing Händel se Halleluja-koorSkermgreep uit die video Só het jy nog nooit Händel se Halleluja-koor uit “Die Messias” gehoor nie! ŉ Groep hoërskoolleerlinge aan die South Kitsap High school van Port Orchard in Washington in die VSA het 10 jaar gelede gewonder hoe monnike, wat ŉ eed van stilswye afgelê het, ŉ Kersfeeskonsert sou uitvoer. Die video van dié groep hoërskoolleerlinge was ŉ internetsensasie en dit is al miljoene keer op YouTube gekyk. Die video doen nou weer die ronde op sosiale media – en al is dit “ou nuus”, is dit die moeite werd om weer daarna te kyk.